CELEX: 62021TN0018
Language: mt
Date: 2021-01-16 00:00:00
Title: Kawża T-18/21: Rikors ippreżentat fis-16 ta’ Jannar 2021 – Be Smart vs Il-Kummissjoni

8.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/35
            
         
      Rikors ippreżentat fis-16 ta’ Jannar 2021 – Be Smart vs Il-Kummissjoni
      (Kawża T-18/21)
      (2021/C 79/44)
      Lingwa tal-kawża: it-Taljan
      
         Partijiet
      
      
         Rikorrenti: Be Smart Srl (Ruma, l-Italja) (rappreżentanti: F. Satta, G. Roberti, A. Romano u I. Perego, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara li l-Kummissjoni naqset mill-obbligi tagħha skont l-Artikoli 107 u 108 TFUE, l-Artikolu 41 tal-Karta tad-Drittijiet Fundamentali tal-UE, kif ukoll l-Artikolu 12(1) u l-Artikolu 15(1) tar-Regolament (UE) Nru 2015/1589, billi ma adottat l-ebda deċiżjoni skont l-Artikolu 4 tar-Regolament (UE) Nru 2015/1589, b’mod partikolari, ta’ teħid ta’ azzjoni skont l-Artikolu 108(2) TFUE, inkonnessjoni mal-ilment ippreżentat mir-rikorrenti fil-15 ta’ Ottubru 2014 (SA.39639);
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Ir-rikors odjern huwa bbażat fuq l-Artikolu 265 TFUE u huwa intiż sabiex jiġi ddikjarat li l-Kummissjoni b’mod illeġittimu naqset milli tadotta pożizzjoni fuq l-ilment ippreżentata minn Be Smart S.r.l. fil-15 ta’ Ottubru 2014, irreġistrat bin-Numru SA.39639, li għandu bħala s-suġġett tiegħu żewġ miżuri illegali ta’ għajnuna mill-Istat favur il-Consorzio Interuniversitario Cineca.
      Insostenn tar-rikors tagħha, ir-rikorrenti ssostni li l-Kummissjoni naqset mill-obbligu tagħha li taġixxi li jirriżulta mir-regolamenti fil-qasam tal-għajnuna mill-Istat illegali billi naqset milli taġixxi wara li rċeviet l-istedina sabiex taġixxi u billi ma adottat l-ebda pożizzjoni dwar l-ilment ippreżentat fil-15 ta’ Ottubru 2014. Barra minn hekk huwa sostnut ukoll li l-Kummissjoni kisret il-prinċipju fundamentali ta’ amministrazzjoni tajba sanċit mill-Artikolu 41 tal-Karta tad-Drittijiet Fundamentali tal-UE.